रिपोर्ट में ऐसे कुछ खास हीरों की पहचान की गई है, जिनका 2011-12 के दौरान कई फर्जी सौदों में इस्तेमाल किया गया. जांच के मुताबिक, ये सौदे एलओयू स्कीम के अनुरूप थे और इनका इस्तेमाल डायमंड इनवेंट्री और एकाउंट रिसीवबल (प्राप्त खाता यानी कंपनी की प्राप्त करने योग्य बकाया राशि) को कृत्रिम तरीके से बढ़ाने में किया गया, ताकि एलओयू फाइनेंस की जरूरत बताई जा सके. साथ ही, इसका मकसद फर्जी एलओयू के जरिये प्राप्त रकम के लेनदेन को वैध ठहराने के लिए खरीद और बिक्री का आंकड़ा तैयार करना था. सूत्रों के मुताबिक, फायरस्टार डायमंड ने 3.27 कैरेट का फैन्सी यलो ऑरेंज कट SI1 हीरा 8 अगस्त से 13 सितंबर 2011 के दौरान तीन बार एक्सपोर्ट किया और एक बार इसका इंपोर्ट भी हुआ.